b"\n_START_ARTICLE_\nDues cases a la pla\xc3\xa7a Doctor Gravolosa, 8-10\n_START_SECTION_\nDescripci\xc3\xb3\n_START_PARAGRAPH_\nEls dos edificis, d'iguals caracter\xc3\xadstiques si b\xc3\xa9 amb petites difer\xc3\xa8ncies pels diferents usos, consten de planta baixa, dos pisos golfes, i estan coberts per una teulada a doble vessant, desaiguada a les fa\xc3\xa7anes principal i posterior, que a la fa\xc3\xa7ana principal \xc3\xa9s una mansarda. Les encavallades de fusta del r\xc3\xa0fec, que est\xc3\xa0 decorat amb elements florals esculpits, s\xc3\xb3n visibles._NEWLINE_A l'edifici de l'esquerra, a la fa\xc3\xa7ana, i a la planta baixa, conserva la que devia ser l'estructura original: una porta en arc rebaixat per accedir a l'habitatge, i una finestra geminada en arc rebaixat, separada per una columna cl\xc3\xa0ssica. L'edifici del costat dret, t\xc3\xa9 totes les oberture en arc de llinda, ja que els baixos han estat adequats com a establiment comercial (ja era aix\xc3\xad quan hi havia la casa de cultura)._NEWLINE_Al primer pis, en els dos habitatges, hi ha dues obertures en arc rebaixat, que donen acces a un balc\xc3\xb3 corregut amb llosana de pedra i barana de ferro forjat. Les llosanes estan decorades amb elements florals esculpits. Cal destacar que la llosana de l'edifici esquerra, a difer\xc3\xa8ncia del dret, t\xc3\xa9 unes cartel\xc2\xb7les de ferro forjat,en forma de volutes, que simulen sostenir el balc\xc3\xb3._NEWLINE_Al segon pis, una porta geminada en arc rebaixat, que d\xc3\xb3na acc\xc3\xa9s al balc\xc3\xb3 corregut, amb barana de ferro forjat i llosana de pedra amb elements florals en relleu. El balc\xc3\xb3 de l'edifici de l'esquerra, i a difer\xc3\xa8ncia del dret, torna a tenir falses cartel\xc2\xb7les de ferro forjat._NEWLINE_A les golfes, hi ha una obertura en forma d'ull de bou.\n_START_SECTION_\nHist\xc3\xb2ria\n_START_PARAGRAPH_\nSegons el registre cadastral daten del 1915. L'edifici del n\xc3\xbamero 10 fou durant un temps casa de cultura."